b'\n_START_ARTICLE_\nAdalbert Fluck von Raggamb\n_START_SECTION_\n\xc5\xbdivljenjepis\n_START_PARAGRAPH_\n1. maja 1881 je pri\xc4\x8del voja\xc5\xa1ko slu\xc5\xbebo kot poro\xc4\x8dnik v 6. huzarskem polku. \xc4\x8cez pet let (1. maja 1886) je bil povi\xc5\xa1an v nadporo\xc4\x8dnika in v letih 1889-92 je bil poveljnik pionirskega voda v sestavi polka. 1. novembra 1892 je bil povi\xc5\xa1an v \xc4\x8din Rittmeistra 2. razreda, leta 1895 v \xc4\x8din Rittmeistra 1. razreda in 1. novembra 1905 v majorja. Leta 1911 je bil s \xc4\x8dinom podpolkovnika imenovan za poveljnika 8. huzarskega polka; v \xc4\x8din polkovnika je bil povi\xc5\xa1an 17. novembra 1912. S polkom, ki je bi v sestavi 4. konjeni\xc5\xa1ke brigade 10. konjeni\xc5\xa1ke divizije 4. korpusa, se je udele\xc5\xbeil bojev proti Rusom, v katerih je do\xc5\xbeivel tako velike izgube, da so ga leta 1915 razpustili; ostanke tega in drugih uni\xc4\x8denih konjeni\xc5\xa1kih polkov so nato zdru\xc5\xbeili v nov 9. konjeni\xc5\xa1ko-strelski polk (Kavalleriesch\xc3\xbctzen-Regiment Nr. 9). 1. maja 1916 je bil povi\xc5\xa1an v generalmajorja in isto leto je postal poveljnik 8. konjeni\xc5\xa1ke divizije, ki je bila sestavljena iz 13. (poveljstvo katere je prevzel sam) in 15. konjeni\xc5\xa1ke brigade in bila v sestavi 3. konjeni\xc5\xa1kega polka 7. armade. Upokojen je bil 1. januarja 1919.'